PHI Alapítvány (1085 Budapest, Üllői út 32.)

Az Alapítvány céljai:

* Alapítványok, civil szervezetek és jótékonysági projektek inkubálása és működésük segítése főként adományok közvetítésével adományosztó szervezetként, menedzsment ismeretek átadásával és széles körű nyilvánossághoz való eljuttatással.
* Mind szélesebb közönség ökológiai tudatosságának és környezetvédelmi ismereteinek fejlesztése, valamint magánszemélyek és vállalkozások társadalmi felelősségvállalásának ösztönzése.

Az Alapítvány fenti céljai megvalósítása során közhasznú tevékenységeket végez, főként, de nem kizárólag az alábbi területeken:

* adományosztási tevékenység;
* szociális, gyermekjóléti és gyermekvédelmi szolgáltatások;
* természetvédelem, állatvédelem, környezetvédelem;
* hátrányos helyzetű csoportok társadalmi esélyegyenlőségének elősegítése.

Az alapítvány 2018. évben a fent felsorolt célok és tevékenységek tükrében a következőket tudta megvalósítani a támogatásokból:

* Új támogatandó projektek kiválasztása, támogatottakkal történt megállapodások, keretszerződések kialakítása;
* 2017-ről hozott és új projektek mögötti adománygyűjtés megkezdése és lefolytatása;
* Alapítvány főleg gazdasági és menedzsment szakmai tudástranszfert, valamint anyagi támogatást nyújtott öt támogatott civil szervezetnek, melyeknek megalapozása és a közös munka kezdődött el és több projekt esetében célját elérve le is zárult:
  + megváltozott munkaképességűeket foglalkoztató Nem Adom Fel kávézó szakmai mentorálása üzleti, üzemeltetési és marketing területeken, melyből az első két terület célját elérve le is zárult
  + ritka és gyakran halálos genetikai betegségben szenvedők (SMA) kezelésére és potenciális gyógyítására lehetőségek bemutatása, az érintettek és a szakma összekötése a legfrissebb nemzetközi tapasztalatokkal és gyakorlatokkal (új gyógyterápiás és gyógytornász lehetőségek), mely kiválóan megvalósult
  + mélyszegénységben élő és kilátástalanságban is küzdők számára megértést és mellérendelt kommunikációt teremtő sportnap szervezése illetékes hatóságok és szervezetek részvételével, mely megnyugtatóan megvalósult.
  + halmozottan sérült gyerekek orvosi és fejlesztési ellátásának biztosítására épülő intézmény létrehozásában szakmai, anyagi, szervezési és önkéntes munkaszervezési feladatok, mely nagyon sikeresen le is zárult
  + ökológiai tudatosságot növelendő, Magyarország leghasznosabb és leglátványosabb ökológiai lábnyom kalkulátorát készítjük, ajánlásokkal, magyarázatokkal és megváltási lehetőségekkel (futó projekt)
* Alapítvány honlapján, facebook oldalán és partnerein keresztül környezettudatossággal és természetvédelemmel kapcsolatos cikkeket és iránymutatásokat ad aktívan. Ezek marketing eszközök segítségével elektronikusan több ezer emberhez jutottak el.

Budapest, 2019.05.29.